รู้สึกได้ว่ากระดูกซี่โครงด้านซ้ายตรงท้องอะคะมันนูนๆแข็งๆเมื่อเราใช้มือคลำดูจะรู้สึกได้เลยค่ะว่ามันใหญ่กว่าข้าขวาลองใช้มือคลำดูไม่มีนูนออกมานะคะก่อนหน้านี้ก่อนที่จะรู้สึกได้ว่ากระดูกมันนูนๆออกมาคือมีอาการเจ็บจี๊ดๆนิดหน่อยบริเวณที่กระดูกซ้ายนูนๆอะคะแต่ช่วงหลังๆมาไม่รุ้สึกเจบจบละคะแต่ยังสัมผัสได้ว่ากระดูกทั้งสองข้างไม่เท่ากันอยากทราบว่ามันจะเป็นอัตรายหรือโรคอะไรร้ายแรงไหมคะ
สวัสดีค่ะ กระดูกซี่โครงนั้น เมื่อกดลงไปย่อมจะสัมผัสได้แข็งๆ นอกจากนี้ กระดูกซี่โครงทั้ง 2 ข้างอาจไม่จำเป็นต้องมีขนาดเท่ากันได้ โดยข้างใดข้างหนึ่งอาจนูนกว่าอีกข้างได้เล็กน้อย โดยอาจจะเห็นชัดขึ้นหากอยู่ในท่านอนหงายอย่างไรก็ตาม หากข้างใดข้างหนึ่งนูนกว่าอีกข้างมาก โดยที่ไม่เคยเป็นมาก่อน และไม่ได้เคยมีอุบัติเหตุกระดูกซี่โครงหักหรือร้าวมาก่อน หรือคลำได้เป็นก้อนชัดเจน หรือมีอาการปวด แสดงว่าอาจมีก้อนเนื้องอกของเนื้อเยื่อเกี่ยวพันบริเวณนั้น หรือเป็นเนื้องอกของกกระดูกซี่โครง หรือเป็นเนื้องอกของเนื้อเยื่อต่างๆ ของปอดก็ได้ ซึ่งในกรณีนี้ ควรไปพบแพทย์เพื่อทำการตรวจคลำในเบื้องต้นค่ะ หากแพทย์สงสัยว่ามีก้อนเนื้อ อาจส่งเอ๊กซเรย์หรือทำการอัลตารซาวด์ต่อไป